‏יום שלישי 26 אוגוסט 2014

פרוייקט לול בן שמן

הגעתי לבן שמן כחניך בשנת 1977 בהיותי בן 12 , היישר לקבוצת "ימית" האגדתית , ומיקמו אותנו במבנה אשר צמוד לבית סנטור, עזבנו את הכפר והתגייסנו לצבא בשנת 1983.

 אני חי בקיבוץ נחשון ובעל משפחה למופת עם שלושה ילדים מקסימים ואישה מדהימה.

כיום אני מנהל חברה לגידול עופות שנקראת " לולי אלף בר " שהינה בבעלות מלאה של חברת אמבר אשר מייצרת תערובות מזון לבעלי חיים בחקלאות ,זהו המכון הגדול בארץ.

אלף בר מגדלת עופות לפיטום בשר ושוכרת לולים בכל רחבי הארץ במסגרת אינטגרציה וכיום אחראית על גידול של כ 15 מליון תרנגולות בשנה ובבעלותינו גם משחטות מדגרות וחוות רבייה.

יום אחד פנה אלי אשי בשם חברת אגריטד וחברת אגרוטופ בבקשה שאעזור ואייעץ בתכנון שיפוץ ושדרוג הלול בבן שמן כאשר בעצם אשי אינו ידע שאני בוגר הכפר.

כמובן שברגע שקיבלתי את ההצעה קפצתי על ההזדמנות והתגייסתי לצורך פרוייקט זה.

בפגישה ראשונה שנערכה בכפר במשרדה של אילנה טישלר מנהלת הכפר נפגשתי לראשונה עם אנשים המקסימים: חיים צח (אגריטד) , אשי מחברת אגרוטופ, צביקה שטרן, אבי שרר וכמובן ד"ר אילנה המדהימה מנהלת כפר הנוער, אנשים מקסימים שהעלו בפני את עניין החזרת הלול לפעילות והכל בתרומות ומימון של חברות אגריטד ונגב מינרלים.

 לצורך כך ביקשו את עזרתי בתיכנון הלול המחודש וליווי של כל ביצוע הפרוייקט בין השאר להביא את יכולותיי בכל הקשור ללימוד המקצוע וליווי הלולן,לקשור קשר עם המדגרה שלנו ולהביא את מכסת האפרוחים לגידול וכמובן להתקשר עם המשחטה שלנו לצורך שיווק העופות.

 כמובן שעניתי בחיוב והתגייסתי לצורך מטרה זו בהתנדבות מלאה.

הרעיון הוא לבנות את הלול המודרני והמשוכלל ביותר שיש היום בשוק ולול זה יחזור וישמש ללימוד תלמידים מהכפר והכשרתם למקצוע הלולנות אשר נמצא בחוסר גדול מאוד בארץ ובהחלט מקצוע מעניין ומאתגר, במקביל יוכשרו למקצוע זה גם סטודנטים שיגיעו מניגריה ואשר קשורים לחברת אגריטד העובדת שם.

מי שמימן את הפרוייקט הם חברת אגריטד בראשות חיים צח ונגב מינרלים אשר בבעלות אלי רזין.

כפי שאמרתי גם בטקס פתיחת הלול," נפל בחלקי מזל גדול להכיר את האנשים הנפלאים הקשורים להרמת הפרוייקט הזה ובכלל ההזדמנות הנדירה מבחינתי להחזיר לכפר הנוער בן שמן מין המעט על כל מה שקיבלתי ממנה ב-6 שנותיי כחניך ועיצובי על האדם שאני היום ".

מודה לכולם על שיתוף הפעולה ומאחל לכולנו הצלחה בהפעלת הלול על כל מטרותיה.

בברכה:

חיים ערב

בוגר כפר הנוער בן שמן.